stanford-oval/wikipedia huggingface dataset:
Robert Gray

Robert Gray
Robert Gray (1755–1806) oli yhdysvaltalainen tutkimusmatkailija.
Gray syntyi 1755 Rhode Islandilla. Gray oli tuskin ennättänyt täyttää kahtakymmentä vuottaan kun hän jo palveli Revolutionary War aluksella.
1788 kapteenit Robert Gray sekä John Kendrick purjehtivat Kiinaan rahtimatkoillaan Columbia sekä Lady Washington aluksilla nahkoja, jotka vaihtoivat rahtitavaraan, tuoden paluumatkoillaan kiinalaista teetä Bostoniin.
Näillä kauppamatkoillaan Gray oli ensimmäinen amerikkalainen, joka purjehti maailman ympäri 1787–1790 Columbia-aluksellaan. Alus sai nimensä Grayn löytäessä Columbia-joen ennen maailmanympäripurjehdustaan. Gray oli ensimmäinen valkoinen, joka löysi Colombia-joen. Hän purjehti sillä etsien uusia kauppaväyliä laivoille.
1791 Gray purjehti pohjois-Portlandin kanavalle jossa osa hänen miehistöstään kuoli vihamielisten intiaanien hyökkäyksessä. Gray palasi Clayoquotin linnoitukseen, rakentaen pienen purren (sloopin), Adventuren jonka antoi varakapteenilleen Hastwellin komennukseen.
Molemmat alukset lähtivät Clayoquatista, Grayn suunnatessa kulkunsa Amerin itärannikolle, etsien turvallista satamapaikkaa. Toukokuun seitsemäntenä päivänä hän kirjoitti lokikirjaansa löytäneensä paikan jota tällä hetkellä kutsutaan Grays Satamaksi. (Grays Harbor) joka sijaitsee Washingtonissa. 
Columbia alus oli yksityisomistuksessa eikä sitä suunniteltu Amerikassa.
Robert Gray kuoli köyhänä 1806 Charlestonissa USA:ssa.
Itärannikko, Washingtonin alue
SDP (täsmennyssivu)

SDP voi tarkoittaa seuraavia:
Suomen Sosialidemokraattinen Puolue
Bosnia ja Hertsegovinan sosiaalidemokraattinen puolue
Kroatian sosiaalidemokraattinen puolue
Session Description Protocol
Service Data Point
Sandplacen rautatieasema (lyhenne SDP).
Vapaus ja suora demokratia (Svoboda a přímá demokracie, SDP)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SDP”, voi hakea sivunnimihaulla, laajalla sivunnimihaulla tai tekstihaulla.
Roberta Bitgood

Roberta Bitgood
Roberta Bitgood (15. tammikuuta 1908 – 15. huhtikuuta 2007) oli yhdysvaltalainen säveltäjä ja urkuri. Hän oli erikoistunut kirkkomusiikkiin, ja uskonnollisen vokaalimusiikin lisäksi tuotantoon kuului urkumusiikkia. Hän toimi kirkkomuusikkona, konserttiartistina, säveltäjänä ja opettajana.
Roberta Bitgood asui Connecticutissa, ja hänelle oli myönnetty Connecticut College Alumni Tribute Award ja The American Guild of Organists President's Award.
Roberta Bitgood oli naismuusikkojen Sigma Alpha Iota -järjestön jäsen.
Roberta Brunet

| Mitalit> Maa:   Italia.Naisten yleisurheilu. Olympialaiset  | Mitalit> Maa:   Italia.Naisten yleisurheilu. Olympialaiset  | Mitalit> Maa:   Italia.Naisten yleisurheilu. Olympialaiset  | Maa:   Italia> Naisten yleisurheilu. |
| --- | --- | --- | --- |
|  Pronssia | Atlanta 1996 | 5 000 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Ateena 1997 | 5 000 m |  |
| EM-kilpailut  | EM-kilpailut  | EM-kilpailut  |  |
|  Pronssia | Split 1990 | 3 000 m |  |
Roberta Brunet (s. 20. toukokuuta 1965 Aosta, Italia) on italialainen entinen kestävyys- ja keskimatkojen juoksija.
Brunetin suurin saavutus on pronssimitali 5 000 metrin juoksussa Atlantan olympialaisissa 1996. Ateenan MM-kilpailuissa 1997 hän voitti hopeaa 5 000 metrillä ajalla 14.58,29 ja Splitin EM-kilpailuissa 1990 hän voitti pronssia 3 000 metrillä ajalla 8.46,19. Brunet pitää edelleen hallussaan Italian ennätyksiä 2 000, 3 000 ja 5 000 metrillä ajoillaan 5.32,83, 8.35,65 ja 14.44,50. Hän oli vuosina 1996 ja 1997 kauden kärkitilaston kolmas 3 000 metrillä ja vuonna 1996 kolmas 5 000 metrin tilastossa.
Robert Smith

| Robert Smith |
| --- | --- |
 Robert Smith Roskilde Festivaleilla vuonna 2012.
Henkilötiedot
Syntynyt: 21. huhtikuuta 1959 (ikä 65) Blackpool, Englanti
Muusikko
Laulukielet:  englanti
Aktiivisena:  1976–
Tyylilajit:  vaihtoehtorock, post-punk, goottirock, new wave
Soittimet:  laulu, kitara, koskettimet, viulu, rummut, sello, piano, huuliharppu
Yhtyeet:  The Cure Siouxsie and the Banshees The Glove Easy Cure Malice (entinen jäsen)
Levy-yhtiöt:  Geffen Records, Universal Music Group, Hansa Records ja Polydor Records 
 Nimikirjoitus
  [ Muokkaa Wikidatassa ] [ ohje ]  
Robert James Smith (s. 21. huhtikuuta 1959 Blackpool, Englanti) on englantilaisen vuonna 1976 perustetun rock-yhtyeen The Curen vokalisti, kitaristi ja sanoittaja.
Robert on Alex ja Rita Smithin kolmas lapsi. Hänen sisaruksiaan ovat Richard, Margaret ja Janet. Janet oli naimisissa 2010-luvulle asti The Curen kitaristin Pearl Thompsonin kanssa. Jimi Hendrixin, The Beatlesin ja David Bowien innoittamana hän alkoi soittaa kitaraa jo 12-vuotiaana. Robert oli suhteellisen liberaalissa katolilaisessa keskikoulussa, ja teini-iässä hän meni St. Wilfrid's Comprehensive Schooliin, josta hänet erotettiin määräaikaisesti koulupuvun tuunaamisesta ja koulusta irtisanotun homoseksuaalin opettajan DIY-punk-henkisen tukikeikan järjestämisestä.
Smith on kirjoittanut ja säveltänyt suurimman osan The Curen musiikista. Hän on ollut myös muissa yhtyeissä, kuten kitaristina Siouxsie and the Bansheesissä ja sivuprojektissaan The Glovessa Steven Severin kanssa. Smith on työskennellyt myös monien muiden yhtyeiden kanssa. Smithin tunnusmerkkejä ovat olleet 1980-luvun puolivälistä saakka kirkkaanpunainen huulipuna, musta pörröiseksi tupeerattu tukka sekä isot lenkkarit, jotka nykyisin vaihtuneet New Rocks saappaisiin.
Smith tapasi nykyisen vaimonsa Mary Poolen koulussa 14-vuotiaana. He menivät naimisiin vuonna 1988 ja ovat olleet siitä asti avioliitossa. Smith kirjoitti kappaleen "Love Song" häälahjaksi vaimolleen.
Robert on kirjoittanut Disintegration-albumin kappaleet ollessaan masentunut, mutta hän on sanonut, että kappaleet eivät kerro läheskään kaikkea, mitä hän tuntee. Pornography-kiertueen aikana vuonna 1982 Smith ja basisti Simon Gallup riitaantuivat molempien kamppaillessaan päihdeongelmien kanssa. Raivostunut Gallup pahoinpiteli Smithin Belgiassa keikan jälkeen, koska Smithille tarjottiin illan juomat baarin piikkiin. Smith lähti takaisin Englantiin, mutta palasi kiertueelle isänsä painostamana. Simon Gallup erosi yhtyeestä kiertueen päätöskeikan ohessa tapahtuneen välikohtauksen ohessa, jossa yhtyeen roudari ja Presence-yhtyeen keulahahmona tunnettu Gallupin hyvä ystävä Gary Biddles nousi lavalle solvaamaan Smithiä ja rumpali Lol Tolhurstia.
»Silloin kun tein Disintegrationin...Se kertoo, mitä silloin oikeasti tein, miltä tuntui. Mutta en ole jatkuvasti sellainen. Se on juuri se ongelma synkkien laulujen tekemisessä. Luullaan, että olen sellainen kaiken aikaa, mutta ei se niin mene. Se menee niin, että teen kappaleita, kun olen masentunut." – Robert Smith haastattelussa vuonna 1989»
Aiheesta muualla

Kuvia tai muita tiedostoja aiheesta Robert Smith Wikimedia Commonsissa
The Curen viralliset kotisivut
Ripleyn K-funktio

Ripleyn K-funktio on spatiaalisten tilastotieteen menetelmä, jolla voidaan analysoida pisteprosesseja. Datan tulee olla kaksiulotteista. Kyseessä on monipuolinen menetelmä, jota voidaan käyttää eri mittakaavoissa ja sen avulla voidaan tutkia vetävätkö kahden eri pisteparven alkiot toisiaan vai hylkivätkö ne.
Funktio

Ripleyn K-funktiota merkitään  K(t):llä ja se määritellään seuraavasti:  K(t)={\frac {1}{\lambda }}E[N(x,t)], missä  N(x,t) on datan pisteiden määrä tietystä satunnaisesti valitusta pisteestä  x etäisyydellä  t pois lukien kyseinen piste itse,  \lambda  on pisteiden tiheys koko tarkasteltavalla alueella ja  E on odotusarvo,.
Keskeisin Ripleyn K-funktion ongelma on se, että se ei ota huomioon, että havaintopisteillä voi olla ryhmiä, jotka jatkuvat tarkastelualueen ulkopuolelle. Tämän takia käytetään yleensä niin sanottua reunakorjausta, jonka avulla tämä huomioidaan. Tällöin puhutaan yleensä Ripleyn K-funktion estimaatista.
Ripleyn K-funktio R-ohjelmassa

Ripleyn K-funktio löytyy R-ohjelmassa spastat-nimisestä paketista, jossa se on komento nimeltä Kest. Tällä saadaan aikaiseksi havaitun datan Ripleyn K-funktion estimaatti, jota sitten verrataan odotusarvon mukaiseen arvoon. Tällä tavalla voidaan havaitaita, onko data satannaista, ryhmittäistä vai tasaista.
Romanttinen suuntautuminen

Romanttinen suuntautuminen kertoo, mitä sukupuolta kohtaan tai kuinka usein tai voimakkaasti henkilö tuntee romanttisia tunteita ja mahdollisesti halua olla romanttisessa suhteessa. Romanttinen suuntautuminen liitetään usein seksuaaliseen suuntautumiseen, vaikkakin osalle ihmisistä nämä suuntautumiset ovat toisistaan riippumattomia. Näin esimerkiksi on mahdollista olla heteroromanttinen biseksuaali, jolloin tuntee romanttisia tunteita vastakkaista sukupuolta kohtaan ja seksuaalista vetoa kahta tai useampaa sukupuolta kohtaan. Kahden tai useamman ihmisen romanttinen suhde ei siis automaattisesti tarkoita, että osapuolet tuntisivat myös seksuaalista vetoa toisiaan kohtaan.
Romanttisia suuntautumisia

Aromanttisuus: romanttisia tunteita toisia kohtaan koetaan hyvin vähän tai ei lainkaan
Demiromanttisuus: romanttisia tunteita koetaan vasta, kun toisen ihmisen kanssa on muodostettu syvempi tuttavuus
Harmaaromanttisuus: romanttisia tunteita koetaan vain vähän tai tavanomaista pienemmällä intensiteetillä
Heteroromanttisuus: romanttisia tunteita koetaan vastakkaista sukupuolta kohtaan
Homoromanttisuus: romanttisia tunteita koetaan samaa sukupuolta kohtaan
Biromanttisuus: romanttisia tunteita koetaan kahta tai useampaa sukupuolta kohtaan
Panromanttisuus: romanttisia tunteita koetaan kaikkia sukupuolia kohtaan
Androromanttisuus: romanttisia tunteita koetaan miehiä kohtaan
Gynoromanttisuus: romanttisia tunteita koetaan naisia kohtaan
Skolioromanttisuus: romanttisia tunteita koetaan muunsukupuolisia kohtaan
Aiheesta muualla

Kuvia tai muita tiedostoja aiheesta Romanttinen suuntautuminen Wikimedia Commonsissa
Robert Govett

Robert Govett
Robert Govett (14. helmikuuta 1813 Staines, Middlesex – 20. helmikuuta 1901 Norwich, Norfolk) oli brittiläinen teologi ja itsenäinen pastori Surrey Chapelissa, Norwichissa. Govett kirjoitti monia kirjoja ja esitteitä. Hänen tunnetuin teoksensa on The Apocalypse: Expounded by Scripture (1861–65), jonka hän kirjoitti salanimellä.” Robert Govett ei ollut Plymouthin veljien jäsen, mutta hän oli saanut paljon vaikutuksia Plymouthin veljien kirjoituksista.
Opit

Govett oli alunperin osa Anglikaanista kirkkoa, mutta irtautui siitä lapsikasteen takia. Hän oli myös dispensationalisti ja ilmaisen armon teologi. Govett kannatti osittaisen ylöstempauksen oppia, jonka mukaan vain tottelevat kristityt ovat osana ylöstempausta, jonka hän uskoi tapahtuvan ennen seitsemän vuoden ahdistusta. Samoin kuten Watchman Nee, Robert Govett uskoi että vain tottelevat kristityt tulevat olevaan osana tuhannen vuoden valtakunnassa, vaikka myöhemmin epäuskolliset myös pääsevät paratiisiin.
Ripoheinät

| Ripoheinät |
| --- | --- |
 Häiveripoheinä (Piptatherum miliaceum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Ripoheinät Piptatherum  P.Beauv.
Katso myös
   Ripoheinät Wikispeciesissä   Ripoheinät Commonsissa 
Infobox OKNimi-testi OK: 
Ripoheinät (Piptatherum) on heinäkasvien (Poaceae) heimoon kuuluva kasvisuku. Sukuun kuuluu 34 lajia.
Lajeja

Piptatherum canadense
Piptatherum coerulescens – siniripoheinä
Piptatherum miliaceum – häiveripoheinä (ripoheinä)
Piptatherum paradoxum
Aiheesta muualla

Finto: Kassu – Kasvien suomenkieliset nimet: Piptatherum
Integrated Taxonomic Information System (ITIS): Piptatherum (englanniksi)
Global Biodiversity Information Facility (GBIF): Piptatherum (englanniksi)
Richard Mayo

| Mitalit | Mitalit | Mitalit |  |
| --- | --- | --- | --- |
|  Richard Walden Mayo vuonna 1932. |  Richard Walden Mayo vuonna 1932. |  Richard Walden Mayo vuonna 1932. |  |
Maa:   Yhdysvallat
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1932 | Henkilökohtainen kilpailu |  |
Richard Walden Mayo (12. kesäkuuta 1902 Dorchester, Massachusetts – 10. marraskuuta 1996 Boca Raton, Florida) oli yhdysvaltalainen nykyaikainen viisiottelija ja olympiamitalisti.
Mayo oli West Pointissa miekkailujoukkueen kapteeni ja maastojuoksija, ja hänet johdatti nykyaikaisen viisiottelun pariin William Rose, joka oli lajin ensimmäisiä toimijoita Yhdysvalloissa. Mayo osallistui ensimmäisiin olympialaisiinsa Amsterdamissa 1928, jossa hän oli yhdeksästoista henkilökohtaisessa kisassa. Pettymyksen tuottaneeseen sijoitukseen suurena syynä oli Mayon 37. eli viimeinen sija ratsastusosuudessa. Hän vietti koko vuoden 1931 ratsastuskoulussa Kansasissa ennen Los Angelesin olympiakisoja 1932. Omistautuminen asialle kannatti, sillä kisoissa Mayo sijoittui ratsastuksessa toiseksi ja oli ennen viimeistä lajia kärjessä. Maastojuoksussa hän kuitenkin loukkasi akillesjänteensä ja putosi kokonaiskisan pronssille.
Mayo työskenteli armeijassa ja muun muassa komensi Yhdysvaltain 15. armeijaa Ranskassa toisen maailmansodan aikana. Hän jäi eläkkeelle 1956 prikaatikeneraalin arvonimen kantajana.
Robert Grant Aitken

Robert Grant Aitken (31. joulukuuta 1864 – 29. lokakuuta 1951) oli yhdysvaltalainen astronomi, joka erikoistui kaksoistähtien tutkimukseen. Hän löysi niitä kaikkiaan yli kolme tuhatta.
Aitken kuuroutui lapsena toistuvien keskikorvatulehdusten takia. Hän kävi normaalia koulua, käytti kuulolaitetta ja opetteli lukemaan huulilta.
Aitken opiskeli Williams Collegessa Massachussettsissa ja työskenteli sen jälkeen Lickin observatoriossa. Hänelle myönnettiin Bruce-mitali vuonna 1926.
Aiheesta muualla

Muistokirjoitus Calisphere
Rødvenfjorden

| Rødvenfjorden |
| --- | --- |
Sijainti:  Møren ja Romsdalin lääni, Norja
Päävuono:  Romsdalsfjorden
Merialue:  Norjanmeri, Atlantin valtameri
Rødvenfjorden on Romsdalsfjordeniin kuuluvasta Langfjordenista haarautuva sivuvuono Møren ja Romsdalin läänissä Länsi-Norjassa. Vuono sijoittuu kokonaan Rauman kunnan alueelle.
Richard Mason

Richard Mason voi viitata seuraaviin henkilöihin:
Richard Mason (1919–1997), englantilainen kirjailija, jonka tunnetuin teos on Suzie Wong (The World of Suzie Wong)
Richard Mason (s. 1977), englantilainen kirjailija, jonka esikoisteos on The Drowning People
Richard Mason (noin 1633–1685), brittiläinen parlamentaarikko
Richard Mason, raskaan sarjan nyrkkeilijä
Richard Mason, englantilainen tutkimusmatkailija, joka sai surmansa Brasiliassa vuonna 1961 John Hemmingin johtamalla retkellä
Richard Barnes Mason (1797–1850), yhdysvaltalainen upseeri
Richard Mason Rocca, italialais-amerikkalainen koripalloilija
Richard Mason, 1600-luvun englantilainen fransiskaanimunkki
Richard Mason, ralliautoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Mason”, voi hakea sivunnimihaulla, laajalla sivunnimihaulla tai tekstihaulla.
Robert Greene

Robert Greene (1558 − 3. syyskuuta 1592) oli englantilainen huvinäytelmäkirjailija ja runoilija. Hän oli eräs maan ensimmäisistä ihmisistä, jotka elättivät itsensä kirjailijana. Erityisesti hänet tunnetaan vihamielisestä suhtautumisestaan aikalaiseensa William Shakespeareen, josta hän käytti pilkkanimeä "Shake-scene".
Aiheesta muualla

Greene's Groats-worth of Wit
Robert Gordonin yliopisto

| Robert Gordonin yliopisto |
| --- | --- |

Motto:  Omni Nunc Arte Magistra
Perustettu:  1992
Rehtori:  Ferdinand von Prondzynski
Kansleri:  Ian Wood
Opiskelijoita:  16 554
Jatko-opiskelijoita:  6000
Sijainti:  Aberdeen,
Sivusto:  www.rgu.ac.uk
Sisäänkäynti Schoolhillillä.
Garthdeen kampus.
Robert Gordonin yliopisto (Robert Gordon University, RGU) on Aberdeenissä Skotlannissa sijaitseva yliopisto. Se ansaitsi yliopistostatuksen vuonna 1992, mutta sen juuret oppilaitoksena yltävät 1700-luvulle, jolloin koulun perustaja, vauras kauppias Robert Gordon loi koulun tarjoamaan aikuiskoulutusta ja teknistä opetusta. Se on toinen kahdesta yliopistosta kaupungissa (joista toinen on vanhempi Aberdeenin yliopisto).
Times Good University Guiden mukaan RGU on paras moderni yliopisto Britanniassa, kun taas The Guardian University Guide 2013 kertoo sen olevan paras moderni yliopisto Skotlannissa ja toiseksi paras Britanniassa. Vuonna 2011 kandidaatin tutkinnon suorittaneista 97,1 prosenttia oli saanut töitä tai teki jatko-opintojaan puolen vuoden sisällä valmistuttuaan, mikä oli eniten verrattuna maan muihin yliopistoihin.
Robert Gordonin yliopisto tarjoaa kursseja BA/BSc- ja PhD-tasolla, ensisijaisesti ammatillisilla, teknisillä, taiteellisilla sekä elinkeinoelämään liittyvillä aloilla. Opetettaviin aineisiin kuuluvat mm. yhteiskuntatieteet, biotieteet, tekniikka, tietojenkäsittelytieteet, farmasia, sairaanhoitoala, sosiaalityö, lakitiede, laskentatoimi, liiketaloustieteet, journalismi, viestintä, visuaaliset taiteet ja muotoilu sekä arkkitehtuuri.
RGU:lla on kaksi kampusaluetta Aberdeenissä. Toinen sijaitsee kaupungin keskustassa Schoolhill/St.Andrew Streetillä ja toinen Garthdeessa Dee-joen varrella. Garthdeen kampukselle valmistui uusia rakennuksia vuonna 2013, ja tarkoitus on siirtää kaikki opetus sinne.
Aiheesta muualla

Kuvia tai muita tiedostoja aiheesta Robert Gordonin yliopisto Wikimedia Commonsissa
Reimarla

| Reimarla> Reimars |
| --- | --- |

 Kaupungin kartta, jossa Reimarla korostettuna.  Helsingin kaupunginosat
Kaupunki:  Helsinki
Suurpiiri:  Läntinen suurpiiri
Kaupunginosa nro:  46.3
Pinta-ala:  1,22 km² 
Väkiluku:  4 826  (2013)
Väestötiheys:  3698 as./km²
Osa-alueet:  on itse osa Pitäjänmäen kaupunginosaa
Postinumero(t):  00370
Lähialueet:  Pitäjänmäen yritysalue, Espoo, Konala, Lassila, Marttila
Reimarla (ruots. Reimars) on osa-alue Pitäjänmäen kaupunginosassa Länsi-Helsingissä. Reimarlassa on pääosin 1940–1970-luvuilla rakennettuja kerrostaloja sekä pientaloja. Siellä asuu noin viisi tuhatta asukasta.
Alue rajoittuu etelässä vilkkaisiin Kaupin- ja Pitäjänmäentiehen, joiden toisella puolella on Pitäjänmäen yritysalue tai alueen länsipäässä Espoon Vermo. Lännessä raja naapurikaupunkiin kuuluvaan Mäkkylään kulkee Mäkkylän asemalta pohjoiseen Kehä I:lle (Mestarintie, seututie 101).
Reimarlan pohjoisraja seuraa Kehä I:tä, jonka toisella puolella on Konala. Koillisessa raja kulkee pitkin Vihdintien itäpuolella juoksevaa Mätäjokea, jonka vastarannalla alkaa Lassila. Pääosin alue rajoittuu idässä kuitenkin Pitäjänmäen Marttilan osa-alueeseen, johon luetaan kuuluvaksi Partiotien ja siitä itään ennen Mätäjokea tai Kaupintietä sijoittuvat talot.
Alueella sijaitsee kolme päiväkotia ja kaksi ala-asteen koulua (Pitäjänmäen koulu ja Sockenbacka skola). Pitäjänmäen koulun vieressä on urheilukenttä, jonka eteläpuolella sijaitsee kirkko. Reimarlasta löytyy myös Pitäjänmäen terveysasema.
Alueen koillisosassa Vihdintien ja Kehä I:n kulmauksessa on pienehkö, lähinnä 1970- ja 1980-luvuilla rakennettu teollisuus- ja toimitila-alue.
Pitäjänmäen asema sijaitsee heti Reimarlan alueen eteläpuolella Pitäjänmäentien toisella puolella ja tarjoaa sujuvia paikallisjunayhteyksiä niin Helsingin kuin Espoonkin suuntaan.
Henrikintien vieressä Jyrkinkallion kentällä on Matti Peltokankaan vuonna 2000 paljastettu kiviveistos Juhlapöytä.
Aiheesta muualla

Kuvia tai muita tiedostoja aiheesta Reimarla Wikimedia Commonsissa
Reimarla satelliitista. Kaupintie-Pitäjänmäentie rajaa Reimarlaa etelässä, Espoon kaupunki lännessä ja Kehä I pohjoisessa.
Rosengart

Rosengart on ranskalainen automerkki, jota valmistettiin vuosina 1927-1955. Rosengart-autotehtaan perusti vuonna 1927 Lucien Rosengart, joka oli aiemmin työskennellyt Citroën- ja Peugeot-autotehtaissa.
Rosengart LR2 4HP vuodelta 1928
Ensimmäinen automalli oli Rosengart LR, joka oli lisenssillä valmistettu Austin Seven. Vuosina 1927-30 LR-mallia valmistettiin 6000 kappaletta. LR:ssä oli 750 cm³ moottori, teholtaan 11 hv (8 kW). 1930-luvulla Rosengart alkoi valmistaa etuvetoisia autoja, jotka ulkonaisesti muistuttivat Adler Trumpf Junior-mallia. Sodan jälkeen Rosengart yritti pikkuautojen valmistajana. Näissä oli pieni 2-sylinterinen bokserimoottori.
Rosengart joutui lopettamaan autojen valmistuksen 1955.
Rides Again

| Rides Again David Allan Coe |
| --- | --- | --- |

Studioalbumin tiedot
 Julkaistu: tammikuussa 1977
 Formaatti: LP
 Tuottaja(t): Billy Sherrill, Ron Bledsoe
 Tyylilaji: outlaw country, country
 Kesto: 34.19
 Levy-yhtiö: Columbia
David Allan Coen muut julkaisut
| Longhaired Redneck 1976 | Rides Again 1977 | Texas Moon 1977 |
Rides Again on David Allan Coen levy vuodelta 1977.
Kappaleet > A-puoli

Willie, Waylon And Me – 3.14 (säv. Coe, Deborah L. Coe)
The House We've Been Calling Home – 2.53 (säv. Coe, Deborah L. Coe)
Young Dallas Cowboy – 2.29 (säv. Coe, Deborah L. Coe)
A Sense Of Humor – 1.39 (säv. Coe, Deborah L. Coe)
The Punkin Center Barn Dance – 2.28 (säv. Coe, Lonnie Dearman)
Willie, Waylon And Me (Reprise) – 1.10 (säv. Coe, Deborah L. Coe)
Kappaleet > B-puoli

Lately I've Been Thinking Too Much Lately – 3.20 (säv. Coe, Deborah L. Coe)
Laid Back And Wasted – 2.33 (säv. Donnie Murphy)
Under Rachel's Wing – 3.08 (säv. Coe, Fred Spears, Stephen Loggans)
Greener Than The Grass We Laid On – 3.35 (säv. Coe)
If That Ain't Country – 4.50 (säv. Coe, Deborah L. Coe, Fred Spears)
Kokoonpano

David Allan Coe – laulu, kitara
Arviot

Allmusic:
Riadin katurata

| Riadin katurata |
| --- | --- |

Sijainti:   Dirijja, Saudi-Arabia
Koordinaatit:  24°44′19″N, 46°35′02″E
Aikavyöhyke:  UTC+3
Valmistumisvuosi:  2018
FIA-luokitus:  3E
Ratatyyppi:  katurata
Radan pituus:  2,495 km
Mutkia:  21
Rataennätys:  1.08,723 ( Sam Bird, Jaguar, 2022)
Suurimmat tapahtumat:  Formula E
Formula E
Ensimmäinen ePrix:  2018
Viimeinen ePrix:  2023
ePrix’itä ajettu:  9
Eniten voittoja:   Sam Bird  Nyck de Vries  Pascal Wehrlein (2)
Riadin katurata (arab. حلبة شارع الرياض‎, Ḥalba šārī‘ ar-Riyāḍ) on katurata Saudi-Arabiassa. Se sijaitsee pääkaupunki Riadin kupeessa Dirijjan kaupungissa. Radalla ajetaan Formula E -sarjan Dirijjan ePrix.
Historia

Formula E ja Saudi-Arabia solmivat vuonna toukokuussa 2018 kymmennen vuoden sopimuksen kilpailujen järjestämisestä. Radan alkuperäinen versio julkistettiin syyskuussa 2018. Se oli 2,832 kilometriä pitkä ja siinä oli 21 mutkaa. Lähtö- ja maaliviiva olivat samalla suoralla. Radan lopullinen versio oli 2,494 kilometriä pitkä. Lähtöviiva siirrettiin mutkien 17 ja 18 väliselle suoralle. Vuoden 2019 kilpailujen välissä neljännen mutkan suojamuuria siirrettiin, mikä lievästi kavensi rataa. Muutoksella pyrittiin parantamaan pitoa radalla, kun tuuli ei enää pystynyt levittämään hiekkaa samalla tavalla. Ennen vuoden 2021 kilpailua osa radan pinnoitteesta uusittiin. Samalla tehtiin pieniä muutoksia mutkiin 9, 13, 18 ja 19. Muutokset olivat niin pieniä, ettei radan kokonaispituuteen tullut muutoksia.
Vuonna 2018 radalla ajettiin yksi kilpailu, mutta sen jälkeen jokaisena vuonna radalla on ajettu kaksi kilpailua. Vuonna 2020 radalla ei kilpailtu. Vuosina 2022 ja 2023 kilpailut on ajettu tammikuussa. Sam Bird (2019 ja 2021), Nyck de Vries (2021 ja 2022) ja Pascal Wehrlein (2023) ovat voittaneet radalla kahdesti.
Romanttinen tie

Reitti kuvattuna kartalle.
Reitin varrella oleva Neuschwansteinin linna.
Reitin varrella oleva Wiesin pyhiinvaelluskirkko.
Romanttinen tie (saks. Romantische Straße) on tie Etelä-Saksassa Baden-Württembergissä ja Baijerissa. Tie tulee Würzburgin ja Füssenin välille. Tien varrelta löytyy myös maailmankuulu Neuschwansteinin linna ja Wiesin pyhiinvaelluskirkko.[lähde? ]